《和蒲大受王园泛舟用文老韵》
宋代·郭印

邑西屋连云，中有水竹居。
和风纵轻楫，尚忆故年初。
川光宛明媚，况乘春雨馀。
临波一以照，飒飒鬓毛疏。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。